CELEX: 32017D0265
Language: da
Date: 2017-02-14 00:00:00
Title: Kommissionens afgørelse (EU) 2017/265 af 14. februar 2017 om opførelse af regeringen i Northwest Territories i Canada som et anerkendt organ på den liste, der er omhandlet i artikel 3 i gennemførelsesforordning (EU) 2015/1850 om gennemførelsesbestemmelser til Europa-Parlamentets og Rådets forordning (EF) nr. 1007/2009 om handel med sælprodukter (meddelt under nummer C(2017) 757)

16.2.2017   
            
            
               DA
            
            
               Den Europæiske Unions Tidende
            
            
               L 39/43
            
         KOMMISSIONENS AFGØRELSE (EU) 2017/265
   af 14. februar 2017
   om opførelse af regeringen i Northwest Territories i Canada som et anerkendt organ på den liste, der er omhandlet i artikel 3 i gennemførelsesforordning (EU) 2015/1850 om gennemførelsesbestemmelser til Europa-Parlamentets og Rådets forordning (EF) nr. 1007/2009 om handel med sælprodukter
   
      
         (meddelt under nummer C(2017) 757)
      
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Kommissionens gennemførelsesforordning (EU) 2015/1850 af 13. oktober 2015 om gennemførelsesbestemmelser til Europa-Parlamentets og Rådets forordning (EF) nr. 1007/2009 om handel med sælprodukter (1), særlig artikel 3, og
   ud fra følgende betragtninger:
   
               (1)
            
            
               I artikel 3 i Europa-Parlamentets og Rådets forordning (EF) nr. 1007/2009 (2) fastsættes de betingelser, under hvilke sælprodukter, der hidrører fra inuitsamfundenes og andre oprindelige samfunds jagter, kan bringes i omsætning i Unionen. Det skal bekræftes af et anerkendt organ, at betingelserne overholdes, på det tidspunkt hvor sælprodukterne bringes i omsætning.
            
         
               (2)
            
            
               I artikel 3 i gennemførelsesforordning (EU) 2015/1850 fastsættes de krav, som enheder skal opfylde for at blive opført på en liste over anerkendte organer med henblik på artikel 3 i forordning (EF) nr. 1007/2009.
            
         
               (3)
            
            
               Omsætning af sælprodukter, der hidrører fra inuitsamfundenes og andre oprindelige samfunds jagter, skal ledsages af et dokument udstedt af et anerkendt organ, der bekræfter, at betingelserne i gennemførelsesforordning (EU) 2015/1850 er opfyldt.
            
         
               (4)
            
            
               Kommissionen modtog den 22. november 2016 en anmodning fra regeringen i Northwest Territories om at blive godkendt som et anerkendt organ med henblik på artikel 3, stk. 1a, i forordning (EF) nr. 1007/2009. Anmodningen var ledsaget af dokumentation som krævet i artikel 3 i gennemførelsesforordning (EU) 2015/1850.
            
         
               (5)
            
            
               Kommissionen gennemgik den forelagte dokumentation for at afgøre, om regeringen i Northwest Territories opfyldte de krav, der stilles for at blive et anerkendt organ i henhold til gennemførelsesforordning (EU) 2015/1850.
            
         
               (6)
            
            
               Kommissionen har konkluderet, at regeringen i Northwest Territories opfylder alle kravene i artikel 3, stk. 1, i gennemførelsesforordning (EU) 2015/1850, og at regeringen i Northwest Territories bør opføres som et anerkendt organ —
            
         VEDTAGET DENNE AFGØRELSE:
   Artikel 1
   Regeringen i Northwest Territories betragtes som et anerkendt organ med henblik på artikel 3 i gennemførelsesforordning (EU) 2015/1850.
   Artikel 2
   Indholdet af denne afgørelse offentliggøres straks på Kommissionens websted.
   Artikel 3
   Denne afgørelse er rettet til regeringen i Northwest Territories i Canada.
   
      Udfærdiget i Bruxelles, den 14. februar 2017.
      
         
            På Kommissionens vegne
         
         Karmenu VELLA
         
            Medlem af Kommissionen
         
      
   
   
      (1)  EUT L 271 af 16.10.2015, s. 1.
   
      (2)  Gem Europa-Parlamentets og Rådets forordning (EF) nr. 1007/2009 af 16. september 2009 om handel med sælprodukter (EUT L 286 af 31.10.2009, s. 36).